CSA Steaua a făcut spectacol cu Viitorul Târgu Jiu! Cinci goluri marcate în repriza a doua
Echipa CSA Steaua a învins Viitorul Târgu Jiu cu 5-0, pe teren propriu, toate golurile fiind marcate în repriza a doua.
CSA Steaua a marcat toate golurile în repriza a doua a meciului cu Viitorul Târgu Jiu
Dacă în primele 45 de minute nu a fost nicio ocazie clară de gol, altfel au stat lucrurile după pauză. CSA Steaua a deschis scorul în minutul 47. Abia intrat în teren, Alexandru Boiciuc a reluat, din 6 metri, sub tranmsversală, mingea pasată cu călcâiul de Nacho Heras.
După un sfert de oră s-a făcut 2-0. Adrian Ilie a trimis o minmge în adâncime, cu boltă, portarul Geantă a pierdut duelul cu Nacho Heras la marginea careului mare, iar jucătorul echipei bucureștene a tirmis mingea în poarta goală.
Peste alte 3 minute scorul a luat proporții. David Maftei a pătruns pe dreapta în careul advers și a trimis mingea sub transverală.
Ultimele două goluri au fost marcate în minutele 78, de către Adrian Ilie, și 90, de Nacho Heras.
În urma acestei victorii, CSA Steaua a urcat pe locul 8, cu 25p, la 3 de ocupanta ultimei poziții de play-off, Ceahlăul.
Echipa antrenată de Daniel Oprița păstrează șanse să joace în play-off. În următoarea rundă joacă în deplasare cu CS Mioveni (locul 5, cu 29p), iar în ultima din sezonul regulat primește replica celor de la CS Tunari (locul 17, cu 15p).